CELEX: 32016R0615
Language: mt
Date: 2016-04-19 00:00:00
Title: Regolament ta' Implimentazzjoni tal-Kummissjoni (UE) 2016/615 tad-19 ta' April 2016 dwar il-klassifikazzjoni ta' ċerti prodotti fin-Nomenklatura Magħquda

21.4.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 105/14
            
         REGOLAMENT TA' IMPLIMENTAZZJONI TAL-KUMMISSJONI (UE) 2016/615
   tad-19 ta' April 2016
   dwar il-klassifikazzjoni ta' ċerti prodotti fin-Nomenklatura Magħquda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87, tat-23 ta' Lulju, 1987, dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (1), u b'mod partikolari l-Artikolu 9(1)(a) tiegħu,
   Billi:
   
               (1)
            
            
               Biex ikun żgurat li n-Nomenklatura Magħquda annessa mar-Regolament (KEE) Nru 2658/87 tiġi applikata b'mod uniformi, jeħtieġ li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament.
            
         
               (2)
            
            
               Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kull nomenklatura oħra li hija bbażata, parzjalment jew kollha kemm hi fuqha, jew li żżid xi subdiviżjoni addizzjonali magħha u li hija stabbilita b'dispożizzjonijiet speċifiċi tal-Unjoni, bl-għan tal-applikazzjoni ta' tariffi u miżuri oħra relatati mal-kummerċ tal-prodotti.
            
         
               (3)
            
            
               Skont dawn ir-regoli ġenerali, il-prodotti deskritti fil-kolonna (1) tat-tabella stabbilta fl-Anness għandhom jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta' dik it-tabella.
            
         
               (4)
            
            
               Huwa xieraq li jiġi previst li l-informazzjoni tariffarja vinkolanti maħruġa fir-rigward tal-prodotti kkonċernati minn dan ir-Regolament u li ma tikkonformax ma' dan ir-Regolament tkun tista' tibqa' tiġi invokata mid-detentur, għal ċertu perjodu, skont l-Artikolu 12(6) tar-Regolament tal-Kunsill (KEE) Nru 2913/92 (2). Dak il-perjodu għandu jkun ta' tliet xhur.
            
         
               (5)
            
            
               Il-miżuri previsti f'dan ir-Regolament huma skont l-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   Il-prodotti deskritti fil-kolonna (1) tat-tabella stabbilita fl-Anness għandhom jiġu kklassifikati fin-Nomenklatura Magħquda taħt il-kodiċi NM indikat fil-kolonna (2) ta' dik it-tabella.
   Artikolu 2
   L-informazzjoni tariffarja vinkolanti li ma tikkonformax ma' dan ir-Regolament tista' tibqa' tiġi invokata skont l-Artikolu 12(6) tar-Regolament (KEE) Nru 2913/92 għal perjodu ta' tliet xhur minn meta jidħol fis-seħħ dan ir-Regolament.
   Artikolu 3
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, id-19 ta' April 2016.
      
         
            Għall-Kummissjoni,
         
         
            F'isem il-President,
         
         Stephen QUEST
         
            Direttur Ġenerali għat-Tassazzjoni u l-Unjoni Doganali
         
      
   
   
      (1)  ĠU L 256, 7.9.1987, p. 1.
   
      (2)  Ir-Regolament tal-Kunsill (KEE) Nru 2913/92 tat-12 ta' Ottubru 1992 li jwaqqaf il-Kodiċi Doganali tal-Komunità (ĠU L 302, 19.10.1992, p. 1).
   
      ANNESS
      
                  Deskrizzjoni tal-prodotti
               
               
                  Klassifikazzjoni
                  (Kodiċi NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  Apparat (hekk imsejjaħ “stazzjon għad-dokkjar tal-ismartphone”) li jikkonsisti mill-komponenti li ġejjin:
                  
                              —
                           
                           
                              skrin LCD tal-kulur ta' 29,5 cm,
                           
                        
                              —
                           
                           
                              kejsing biċ-ċappetti b'żewġ portijiet tal-USB,
                           
                        
                              —
                           
                           
                              tastiera b'touchpad,
                           
                        
                              —
                           
                           
                              dokk għal smartphone,
                           
                        
                              —
                           
                           
                              sokit tal-provvista tal-enerġija li juża vultaġġ ta' mhux aktar minn 1 000  V,
                           
                        
                              —
                           
                           
                              lawdspikers li qegħdin ġo fih stess,
                           
                        Meta l-ismartphone jkun iddokkjat, il-batterija tiegħu tiġi ċċarġjata u, simultanjament, l-apparat iservi bħala unità tal-input/output biex jitwettqu l-funzjonijiet kollha tal-ismartphone ddokkjat.
                  Peress li l-apparat mhux mgħammar b'konvertitur tas-sinjali, is-sinjali kollha jitwasslu mhux mibdula mill-ismartphone ddokkjat.
                  L-apparat mhuwiex adattat għal konnessjoni ma' magna tal-ipproċessar ta' dejta awtomatika.
               
               
                  8537 10 99 
               
               
                  Il-klassifikazzjoni hija ddeterminata mir-regoli ġenerali 1, 3(c) u 6 għall-interpretazzjoni tan-Nomenklatura Magħquda, u bil-kliem tal-kodiċijiet tan-NM 8537 , 8537 10  u 8537 10 99 .
                  L-apparat huwa magna komposta li kapaċi twettaq il-funzjonijiet tal-intestaturi 8504 , 8518 , 8528  u 8537 . Il-funzjonijiet individwali kollha mwettqa mill-komponenti differenti tagħha qegħdin inklużi fl-intestaturi tal-Kapitolu 85 imsemmija hawn fuq. Għalhekk, il-klassifikazzjoni taħt l-intestatura 8543  bħala magni u apparati elettriċi, li għandhom funzjonijiet individwali, mhux speċifikati jew inklużi fi bnadi oħra fil-Kapitolu 85, hija eskluża.
                  Minħabba l-karatteristiċi tiegħu, l-ebda funzjoni minn dawn ma hija kkunsidrata bħala l-funzjoni prinċipali tal-apparat fi ħdan it-tifsira tan-nota 3 għat-Taqsima XVI.
                  Konsegwentement, għandu jiġi kklassifikat taħt it-titlu li jiġi l-aħħar f'ordni numerika.
                  Għalhekk, l-apparat għandu jiġi kklassifikat taħt il-kodiċi tan-NM 8537 10 99  bħala bords, pannelli, konsols, skrivaniji, armarji u bażijiet oħrajn għall-kontroll elettriku għal vultaġġ li ma jaqbiżx 1 000  V.